section_heading: Povijest
paragraph_text: Infinum su osnovali Tomislav Car i Matej Špoler 2005. godine u Karlovcu.<ref><ref> Godine 2010. Infinum je zauzeo prvo mjesto na Samsung Global Developer Challengeu u kategoriji “Easy Life” i osvojio nagradu od 100.000 dolara.<ref><ref> Otvaranjem ureda u Ljubljani 2012., tvrtka ulazi na slovensko tržište.<ref> Godine 2013. Infinum je stvorio američki poslovni subjekt i iste godine lansirao spinoff SaaS proizvod pod nazivom Productive.<ref><ref> Tvrtka je 2015. pokrenula Infinum Academy, besplatne tečajeve programiranja za studente.<ref> 2016. godine tvrtka je surađivala s InVisionom na hrvatskoj premijeri dokumentarnog filma Design Disruptors (Disruptori dizajna) o mjestu i utjecaju dizajna na moderno poslovanje.<ref> U 2017. godini tvrtka je otvorila dva ureda: jedan u New Yorku i jedan u Varaždinu, Hrvatska.<ref> Infinum je 2018. godine otvorio Flavorific studio, koji stvara sadržaje vezane uz hranu, piće, kuhinju i kućanske aparate.<ref> Infinum je 2019. godine producirao dokumentarni film pod nazivom “Program tvog kompjutera”, koji opisuje kulturni fenomen u lokalnoj IT zajednici, koji se vrti oko poznate pjesme grupe Denis & Denis.<ref> U rujnu 2020. Infinum je započeo partnerstvo s Porsche Digital. Pokrenuli su zajednički pothvat pod nazivom Porsche Digital Croatia.<ref> Investicija u novoosnovanu tvrtku iznosila je oko 10 milijuna eura.<ref> Tvrtka je 2020. godine osnovala dobrotvornu organizaciju pod nazivom Infinum Foundation.<ref> Infinum je 2021. otvorio ured u Podgorici, Crna Gora i ured u Londonu, Velika Britanija.<ref> Iste godine Infinum je preuzeo makedonsku tvrtku 3P Development.<ref><ref><ref> 2022. godine Infinum je investiraou SaaS tvrtku Rentlio koja nudi rješenja za upravljanjem turističkim objektima.<ref> Kasnije te godine tvrtka je provela organizacijske promjene predvođene imenovanjem Nikole Kapraljevića novim izvršnim direktorom.<ref>